PRIJEDLOG PLANA PUTA

1.dan

Sastanak grupe u Zaboku. Organizirani prijevoz autobusom od Zaboka do zračne luke Franjo Tuđman. Check in, direktni let Zagreb – Malta u ranojutarnjim satima. Dolazak na Maltu, preuzimanje prtljage, transfer organiziranim prijevozom (autobus) do hotela.

U slučaju ranijeg dolaska u hotel, ostaviti prtljagu u hotelu te otići u razgled grada **St Julian's –** šetnica, Spinola Bay, Balluta Bay. Slobodno poslijepodne za kupanje i odmor (**St George's Bay**). Smještaj u hotelu. Večera. Noćenje.

2.dan

Doručak. Izlet autobusom u **Vallettu**, glavni grad Malte. Organizirani razgled Vallette u pratnji lokalnog vodiča – Barrakka Gardens (prisustvovati pucanju iz topova u podne), Grand Harbour, konkatedrala svetog Ivana (uključena ulaznica), palača Grand Master, Kastiljska palača, Vrata grada, itd… Slobodno vrijeme u gradu. Posjet Tri grada – **Vittoriosa, Senglea i Cospicua** (vožnja trajektom-uključena karta). Slobodno vrijeme. Povratak prema hotelu. Večera. Noćenje.

3.dan

Doručak. Izlet organiziranim prijevozom (autobus) u pratnji lokalnog vodiča do gradića **Mosta** – razgled, posjet crkvi **Rotunda Mosta** (uključena ulaznica). Nastavak do grada **Mdine** – razgled grada, razgled katedrale **sv. Pavla** (uključena ulaznica). Posjet **Popeye Village** – razgled sela + kupanje (uključena ulaznica). Povratak u hotel. Večera. Noćenje.

4.dan

Doručak. Odlazak na brodski izlet (uključena karta) na otok **Gozo**. Razgled u pratnji vodiča – megalitski hramovi Ggantija, posjet srednjovjekovnoj citadeli u Viktoriji, razgled bazilike Ta'Pinu (izvana). Zatim slijedi **Xlendi,** tradicionalno ribarsko selo i azurni prozor na Dwejri (Fungus Rock). Ta' Cenc cliffs. Povratak u hotel. Večera. Noćenje.

5.dan

Doručak. Slobodno prijepodne. Odlazak na izlet do južnog dijela otoka, sa posjetom arheološkom lokalitetu, **Hagar Qim i Mnajdra** (uključene ulaznice). Izlet se nastavlja vožnjom do litice **Dingli Cliffs.** Nastavak prema vidikovcu iznad Modre špilje. Nakon toga odlazak u zaljev **Marsaxlokk,** ribarsko selo. Povratak u hotel. Večera. Noćenje.

6.dan

Doručak. Slobodno vrijeme do transfera autobusom u zračnu luku Malta. Povratak zrakoplovom na direktnom letu Malta – Zagreb u kasnim večernjim satima. Dolazak u zračnu luku Franjo Tuđman. Transfer organiziranim prijevozom (autobus) od zračne luke F. Tuđman do Zaboka.